《初夏》
宋代·丘葵

当春一脉生生意，直到如今始洁齐。
千树向荣知靖节，一庭交翠见濂溪。
柳塘花坞心应懒，葵扇栎笙手自携。
犹自清和未蒸溽，可人日日竹亭西。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。